
AVIZ

asupra proiectului de Lege pentru aprobarea Ordonanţei de urgenţă nr.9/2001 privind unele măsuri în domeniul culturii şi artei, cultelor,  cinematografiei şi dreptului de autor

În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu proiectul de Lege pentru aprobarea Ordonanţei de urgenţă nr.9/2001 privind unele măsuri în domeniul culturii şi artei, cultelor,  cinematografiei şi dreptului de autor, trimis comisiei cu adresa nr. 47 din 6 februarie 2001.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 28 februarie 2001.

În urma dezbaterilor, membrii comisiei au hotărât avizarea favorabilă a proiectului de lege în forma prezentată.

În cursul dezbaterilor în comisie, a fost formulat un amendament, care a fost respins de plenul comisiei, şi care este redat în Anexa la prezentul aviz.

PREŞEDINTE, 




SECRETAR,

Smaranda DOBRESCU



Ion MÎNZÎNĂ

Întocmit:

Expert Monica Rallu CURTA

ANEXĂ

Nr. crt.
Articolul

(textul iniţial)
Amendamentul propus şi autorul acestuia
Motivare

1
Articolul 5, alineatul (2)

(2) Personalul Oficiului Naţional al Cinematografiei se consideră transferat la Centrul Naţional al Cinematografiei până la ocuparea posturilor prin examen sau concurs, potrivit legii.


Doamna deputat Bondi Gyongyike propune reformularea textului după cum urmează:

“(2) Personalul Oficiului Naţional al Cinematografiei se consideră transferat la Centrul Naţional al Cinematografiei.”


Argumente pentru susţinere:

Întrucât personalul ce ocupă funcţii publice a fost atestat conform reglementărilor Legii nr.188/1999 privind statutul funcţionarilor publici. Prin reexaminarea acestora, invocându-se necesitatea unei noi testări în acord cu reorganizarea şi restructurarea posturilor publice, se încearcă în fapt supunerea funcţionarilor publici influenţei factorului politic dominant.

Argumente pentru respingere:

Întrucât prin procesul de reorganizare al instituţiilor publice se schimbă structura acestora şi este necesară testarea candidaţilor prin examen sau concurs, potrivit legii.



Expert,

Monica Rallu Curta

